CELEX: 62009CN0081
Language: hu
Date: 2009-02-25 00:00:00
Title: C-81/09. sz. ügy: A Συμβούλιο της Επικρατείας (Államtanács, Görögország) által 2009. február 25-én benyújtott előzetes döntéshozatal iránti kérelem – ΙΔΡΥΜΑ ΤΥΠΟΥ Α.Ε. (Sajtóintézet RT) kontra Υπουργός Τύπου και Μέσων Μαζικής Ενημέρωσης (a sajtó és a tömegkommunikációs eszközök minisztériuma)

1.5.2009   
            
            
               HU
            
            
               Az Európai Unió Hivatalos Lapja
            
            
               C 102/14
            
         A Συμβούλιο της Επικρατείας (Államtanács, Görögország) által 2009. február 25-én benyújtott előzetes döntéshozatal iránti kérelem – ΙΔΡΥΜΑ ΤΥΠΟΥ Α.Ε. (Sajtóintézet RT) kontra Υπουργός Τύπου και Μέσων Μαζικής Ενημέρωσης (a sajtó és a tömegkommunikációs eszközök minisztériuma)
   (C-81/09. sz. ügy)
   2009/C 102/23
   Az eljárás nyelve: görög
   
      A kérdést előterjesztő bíróság
   
   Συμβούλιο της Επικρατείας (Államtanács, Görögország)
   
      Az alapeljárás felei
   
   
      Felperes: ΙΔΡΥΜΑ ΤΥΠΟΥ Α.Ε. (Sajtóintézet RT)
   
      Alperes: Υπουργός Τύπου και Μέσων Μαζικής Ενημέρωσης (a sajtó és a tömegkommunikációs eszközök minisztériuma)
   
      Az előzetes döntéshozatalra előterjesztett kérdések
   
   A 68/151/ΕGΚ irányelvvel – amelynek 1. cikke így rendelkezik: „Az ezen irányelv által előírt összehangoló intézkedéseket a tagállamoknak az alábbi jogi formájú társaságokkal kapcsolatos törvényi, rendeleti és közigazgatási rendelkezéseire kell alkalmazni […] – Görögországban: ανώνυμη εταιρία [részvénytársaság]” – ellentétes-e egy olyan nemzeti rendelkezés, mint a 2328/1995 törvény 4. cikkének (3) bekezdése, abban a részében, amelyben előírja, hogy az ugyanezen cikk előző bekezdéseiben a televíziós műsorszolgáltatók működését szabályozó hatályos rendelkezések és etikai szabályok megsértésének esetére előírt pénzbírságokat nem csak az engedéllyel rendelkező társasággal, hanem az ezzel egyetemlegesen felelős, a részvénytőkének több, mint 25%-ával rendelkező tagokkal szemben is ki lehet szabni.